text: MiFID II влезе в сила, но работата по него продължава | CFO
  MiFID II влезе в сила, но работата по него продължава
  MiFID II, най-голямото раздвижване при финансовите регулации от десетилетие вече е налице, но за брокерите и мениджърите на активи в Европа работата продължава, след като сложността и разходите по пълното му прилагане едва започват да стават ясни
  04 януари 2018, 402 прочитания
  В Европа бекофисите на банките бяха изключително активни през обичайно скучния празничен период, докато фирмите бързаха с подготовката за крайния срок за въвеждането на новата Директива за пазарите на финансови инструменти (Markets in Financial Instruments Directive II, MiFID II ) – обширна ревизия на правилата за финансовите пазари обхващаща всичко, от разходите за аналитични проучвания до съобщаването на по-подробна информация за търговските трансакции, съобщава Finextra.
  От TP Icap обявиха, че са готови за MiFID II, но същото не може да се каже за някои от най-големите европейски борси, като Eurex, ICE Futures Europe и London Metal Exchange – всичките получили отсрочка от финансовите регулатори за въвеждането на недискриминационни изисквания за достъп. Клиринговите къщи са получили 30 месеца отсрочка за съгласуване с правилата. Очаква се подобни отсрочки да бъдат дадени и на други големи компании, предлагащи клиринг услуга.
  Европейският орган по ценните книжа и пазарите вече се е задействал относно предоставянето на допълнителни шест месеца на търговските компании да отговорят на новите разпоредби за присъединяване на Идентификатор на юридическо лице към търговската дейност на клиентите.
  В допълнение към това, някои страни-членки на ЕС имат проблеми с транспонирането на новите правила в националното си законодателство. В Полша, например, това няма да стане преди края на месец март.
  По оценки на Optimas, най-големите банки в Европа ще похарчат 40 млн. евро за постигането на пълно съответствие с директивата, а целите разходи на индустрията ще достигнат 2,5 млрд. евро.
  За много организации крайният срок за MiFID II е само първия етап от една продължителна одисея. Унер Наби, експерт на EY по MiFID II коментира, че "фирмите може да бързат да пренасочат ресурси към други приоритети възможно най-бързо, но работата по MiFID II ще продължи с адекватни ресурси за около шест месеца през 2018".